פורום תקווה

פורום תקווה הוא פורום של מספר משפחות של חטופים המוחזקים בידי חמאס ברצועת עזה מאז מתקפת הפתע על ישראל ב-7 באוקטובר 2023. הפורום תומך בהגברת הלחץ הצבאי על החמאס ועל ארגוני הטרור ומתנגד לעסקת שחרור חטופים שלא כוללת את כלל החטופים. הפורום מתנגד גם לוויתור על הישגי המלחמה כגון שליטה בציר פילדלפי ובציר נצרים, או לסיום המלחמה טרם השגת כל מטרותיה. לדברי פורום תקווה, הפורום הוקם במטרה לסייע למשפחות חטופים, לתמוך בפעילות כוחות הביטחון וצה"ל, ולפעול לאחדות וחיזוק רוח העם. תפיסת חברי הפורום היא שהדרך לשחרור החטופים היא באמצעות הפעלת לחץ על ארגון הטרור חמאס. הם מאמינים שעסקת שחרור החטופים בנובמבר נוצרה בעקבות הלחץ ההתקפי המסיבי שצה"ל הנחית על החמאס וארגוני הטרור. כמו כן, חברי הפורום סבורים שההפגנות והקריאות לשחרור החטופים בכל מחיר מחלישות את יכולת העמידה של ישראל, ומקשה על האפשרות לחזרת כולם הביתה. לטענתם, הלחץ לביצוע עסקה מעלה את המחיר שדורש חמאס ומפחית את הסיכוי להחזרת החטופים. חברי הפורום סבורים ששחרור חטופים לא חייב לכלול עסקה עם החמאס, שאותה הם רואים ככניעה, אלא יגיע על ידי המשך הלחימה, עצירת הסיוע ההומניטרי לרצועת עזה, הפעלת לחץ בין־לאומי על קטר, ורדיפת אנשי חמאס השוהים בארצות זרות. הפורום הוקם בסוף נובמבר 2023 על ידי מספר קרובי משפחה של חטופים מן המעגל הראשון, בהם צביקה מור, אביו של איתן מור; ירון ודיצה אור, הוריו של אבינתן אור (בן זוגה החטוף של נועה ארגמני החטופה ששוחררה במבצע ארנון), קרובי משפחה של החטופים אליה כהן, אוריאל ברוך ורן גואילי, וכן אליהו ליבמן, אביו של אליקים ליבמן שבמשך חודשים נחשב לחטוף. ב-4 במאי 2024 התברר כי ליבמן לא נחטף, ושרידיו נמצאו בקברה של ויקטוריה גורלוב רובם נחטפו מפסטיבל הנובה. בהקמת הפורום או בפעילותו השתתפו גם יו"ר חוננו שמואל (זנגי) מידד וברל'ה קרומבי. תרומות לפורום עוברות דרך עמותת "איגוד רבני הקהילות בישראל", שהקים השר עמיחי אליהו, ובראשה עומד אחיו, הרב אריאל אליהו. בפעילויות הפורום השתתפו חלק מבני משפחת החטוף עומרי מירן, בעוד אחרים מבני המשפחות מתנגדים לפעילות זו. פעילות פורום תקווה כוללת בעיקר דוברות ומסרים לערוצי התקשורת ולרשתות החברתיות, מסיבות עיתונאים, פעילות בוועדות הכנסת, פגישות עם שרים, חברי כנסת ומומחים לביטחון ולשחרור בני ערובה. משפחות פורום תקווה משתתפות בהפגנות כנגד אונר"א ומגיעות לדיונים בבג"ץ העוסקים בזכויותיהם של מחבלי הנוח'בה. בספטמבר 2024, לאחר שיו"ר ההסתדרות החדשה ארנון בר דוד הודיע על השבתת המשק על מנת ללחוץ על הממשלה להגיע לעסקה להחזרת החטופים, הגיש פורום תקווה עתירה לבג"ץ כנגד ההסתדרות. בג"ץ קבע כי הגורם המוסמך לדון בסוגיה הוא בית הדין לעבודה, אליו הוגשו עתירות נפרדות של פורום הגבורה ומשרד האוצר, אשר קבע כי השביתה היא פוליטית והוציא צו מניעה המורה על עצירתה. בדצמבר 2023 פתח הפורום קמפיין מימון המונים ועד אוגוסט 2024 גייס כ-2.5 מיליון שקלים. על פי מסמך פנימי של הפורום, הכסף מיועד כדי להגיע לחשיפה ציבורית רחבה. מטה המשפחות להחזרת החטופים והנעדרים החטופים הישראלים ברצועת עזה במלחמת חרבות ברזל אתר האינטרנט הרשמי של פורום תקווה פורום תקווה, ברשת החברתית פייסבוק פורום תקווה, ברשת החברתית אקס (טוויטר) פורום תקווה, ברשת החברתית טיקטוק פורום תקווה, סרטונים בערוץ היוטיוב חזקי ברוך, פורום תקווה בעקבות הטרגדיה: מזועזעים וכואבים - אבל הוכח שהלחץ על חמאס פועל, באתר ערוץ 7, 16 בדצמבר 2023 הודיה כריש חזוני, ‏"לא להשאיר אף אחד בשבי": משפחות חטופים מתנגדות לשחרור חלקי, בעיתון מקור ראשון, 21 בנובמבר 2023 בשיתוף תקווה פורום משפחות החטופים, פורום חדש של משפחות החטופים: "להגביר את הלחץ על החמאס", באתר עכשיו 14, 26 בנובמבר 2023 ראשי, באתר פורום תקווה, ‏29 בנובמבר 2023 פורום תקווה המייצג משפחות חטופים: מחזקים את קבינט המלחמה, להמשיך להילחם, באתר ערוץ 7, 5 בדצמבר 2023 פורום תקוה בפייסבוק, הקריאות לשחרר בכל מחיר מקשה על הסיכויים שכולם יחזרו הביתה, באתר פייסבוק ציוץ של פורום תקווה ברשת החברתית אקס (טוויטר), 18 בדצמבר 2023 פורום תקווה דורש לעצור את כל הסיוע ההומניטרי לעזה, באתר News1 מחלקה ראשונה, 1 בדצמבר 2023 ציוץ של פורום תקווה ברשת החברתית אקס (טוויטר), 21 בדצמבר 2023 תהילה שינובר, ‏אימו של החטוף זועמת על מטה משפחות החטופים: "מהלכים שקוברים את הילד שלי", באתר כיפה, 1 בדצמבר 2023 103FM, אליהו ליבמן נגד עסקת החטופים: הם ירצחו עוד ילדים שלנו - למה אנחנו לא מבינים?, באתר ערוץ 7, 22 בנובמבר 2023 פלד ארבלי, ‏מזעזע: גופתו של אליקים שלמה ליבמן אותרה בקבר של נרצחת מה-7.10, באתר מעריב אונליין, 4 במאי 2024 דבר, ‏גופתו של אליקים ליבמן, שהוגדר חטוף, נמצאה בקבר במרכז הארץ, באתר דבר העובדים בארץ ישראל, 3 במאי 2024 אורי בלאו, שומרים, הכוחות הפוליטיים מאחורי הגוף שמתנגד לעסקת חטופים, באתר כלכליסט, 10 בדצמבר 2023 קובי אטינגר, ‏משפחות חטופים מתנגדות לעסקה: "יבנו בניין על גופת בני", באתר כיכר השבת, 8 ביולי 2024 לישי מירן-לביא, דעה | רעייתו של עמרי מירן החטוף בשבי חמאס: "אל תעזו לפספס עוד הזדמנות", באתר ישראל היום, 7 ביולי 2024 פורום תקווה: אלו הסיבות להתנגדותנו לעסקה, באתר "סרוגים", 8 ביולי 2024 בדף הפייסבוק של הפורום. שלמה פיוטרקובסקי, ‏האב השכול בבג"ץ: בושה שהדיון על המזון למחבלים מתקיים, בעיתון מקור ראשון, 26 ביוני 2024 אורן דגן, ‏מחאה בכנסת: משפחות חטופים התפרצו ביציע האורחים עם ידיים צבועות בצהוב, באתר דבר העובדים בארץ ישראל, 3 באפריל 2024 הדס יום טוב וניצן צבי כהן, ‏בית הדין לעבודה קבע שהשביתה למען החטופים תקוצר: "מדובר בשביתה פוליטית", באתר דבר העובדים בארץ ישראל, 2 בספטמבר 2024 אורי בלאו, הכוחות הפוליטיים מאחורי הגוף שמתנגד לעסקת חטופים, באתר כלכליסט, 10 בדצמבר 2023